
1) U br. 8-1938 časopisa »Odvjetnik. 
otštampan je zaključak opće sjednice Sto- 
la sedmorice u Zagrebu od 22 VI 1938, 
Rek 2169-37, kojim se potpunoma kida s 
dosadanjom praksom u pitanju realizira- 
nja izreke duhovnog ženidbenog suda o 
dužnosti naknade parničnog troška. 

Po dosadanjoj su praksi duhovni su- 
dovi u presudi samo izrekli, koja je stran- 
ka dužna da naknadi troškove; brojevni 
iznos troškova se nije označavalo. — Na 
temelju ovakve presude je protustranka 
podnašala tužbu pred građanski sud na 
ustanovljenje i isplatu nastalih troškova, 
— a građanski sud je riješavao takav 
spor. 

Sada Stol sedmorice označuje ovu 
praksu neispravnom i obrazlaže ovako: »U 
građanskoj parnici mogu se dosuditi samo 
tražbine, koje imaju svoj osnov u gra- 
đanskom pravu. Dužnost u procesu pod- 
legle stranke, da s razloga što je u proce- 
su podlegla naknadi protivnoj stranci par- 


3 


nični trošak, nije osnovana na građan- 
skom pravu, nego na procesnom ( javnom) 
pravu. Osnov te dužnosti nije ovdje nak- 
nada štete, nego samo okolnost, da je 
stranka u procesu podlegla. Procesni za- 
koni vežu s tom činjenicom (da je stran- 
ka u procesu podlegla) posljedicu, da pro- 
cesni sud osudi podleglu stranku i na nak- 
nadu parničkog troška stranci, koja je u 
procesu uspjela. Sud, koji postupa, dosu- 
đuje parnični trošak po naređenjima po- 
stupovnih zakona, a ne na osnovu građan- 
skih materijalno-pravnih propisa. No na 
takovo dosuđenje ovlašten je samo sud, 
koji postupa u dotičnoj stvari (na pr. 
parnični, vanparnični, krivični, obranički 
sud, pa i upravna vlast), ukoliko ga po- 
stupovni propisi ovlašćuju, da rješavajući 
proces donese i odluku o procesnim troš- 
kovima. — Građansko pravo ne poznaje 
naređenja, da bi netko morao protivniku 
naknaditi trošak, što mu je nastao u ne- 
kom postupku s razloga, jer je u postup- 
ku podlegao. Tužeći kod suda služi se gra- 


đanin svojim pravom, pa sama ta činje- 


nica nije dovoljna, makar on parnicu i iz- 
gubio, da utemelji protivnikov građansko- 
pravni zahtjev na naknadu troškova što 
ih je u vezi s procesom imao. — Građan- 

sko pravo traži kao nužni uvjet za duž. 
nost naknade štete i krivnju, a ta prema 
gore izloženom ne može da leži u samoj 
činjenici dizanja tužbe i gubitka procesa. 
Zato same te činjenice nijesu dovoljne da 
utemelje tužbeno traženje na naknadu 
štete pred građanskim sudom, dok drugi 
građansko-pravni osnov ne dolazi u obzir«. 

2) Šteta što Stol sedmorice nije iznio 
svoje načelno stajalište o cijelom kom- 
pleksu spornog pitanja, već se je ograni- 
čio samo na onakav slučaj, u kojem je tu- 
žitelj odbijen sa tužbom i presuđen na 
snašanje troškova. 

Nije ništa rekao, što je u onom slučaju 
gdje je duhovni sud meritorno riješio 
glavni spor i proglasio jednu stranku kri- 
vom. Da li se u tom slučaju može građan- 
skom parnicom utužiti trošak po propisi- 
ma građanskog zakona o naknadi štete, 
ili se niti to ne može. 

Ova kratkoća zaključka dovela je, po 
mom mišljenju, do pogrješnog razlaganja 
komentatora zaključka u citiranom broju 
»Odvjetnika«, koji drži da se bitnost za- 
ključka nalazi u tom, da li je duhovni sud 
brojevno odmjerio trošak ili je samo opće- 
nito označio koja je stranka dužna nak- 
naditi trošak, — pa prema tome navodno 

da se može pred građ. sudom utužiti ako 
je duh. sud dosudio trošak u određenoj 
visini, a samo da se onda ne može kada 
nema brojevno označenog iznosa troška. 
Držim da Stol sedmorice toga nije tvrdio, 
— već naprotiv, da se nikada ne može gra- 
danskom parnicom tražiti taj parnični tro- 
šak, svejedno da li je taj trošak brojevno 
neustanovljen ili brojevno označen. 


Praznina je nadalje u zaključku, što 
u nabrajanju raznih sudova, koji su ovla- 
šteni da rješavajući proces donesu i od- 
luku o procesnim troškovima, navodi i 
parnični i vanparnični i krivični i obrani- 
čki sud i upravnu vlast, a ispušta da od- 
ređeno označi svoje stajalište, bilo pozi- 
tivno bilo negativno, da li amo spadaju i 
duhovni ženidbeni sudovi. 


Poželjno bi bilo, da je Stol sedmorice 
u takvom načelnom zaključku također iz- 
ložio, da li je trošak iz presude duhovnog 
ženidbenog suda, time što ne može biti 
predmetom nove parnice, uopće utjeriv i 
na koji način. 

3) Da li duh. žen. sudovi imadu pravo 
da ustanovljuju parnični trošak, — da 
izriču ko je dužan da ga naknadi, — da 
li je takva izreka za koga obavezna? 

Nesumnjivo je da sudbenost o valja- 
nosti braka i o rastavi od stola i postelje 
na području Hrvatske i Slavonije za bra- 
kove, u kojima je jedan bračni drug kato- 
ličke vjeroispovjesti, pripada isključivo 
samo Crkvi, i to ne samo za crkveno po- 
dručje nego i za građansko područje. 

Procesualno pravo, po kojem imadu 
ovi sudovi postupati, jest kanonsko pravo. 
Ti su procesualni kanonski propisi oba- 
vezni za građansko područje u svemu 
osim u onome, o čemu postoji izuzetni 
državni propis. 

Glede parničnog troška u sudovanju 
duhovnih sudova u bračnim  parnicama 
nema nikakvog posebnog državnog propi- 
sa, — pa su zato pro foro civili svi pro- 
pisi kanonskog prava o parničnom trošku 
obavezni i imadu se realizirati. 

4) Pitanje sudbenih troškova je u kan. 
pravu ovako normirano: 

Presuda mora sadržavati izreku o par- 
ničnim troškovima (Sententia debet sta- 
tuere de litis expensis, can. 1873, $ 1,n 
4. CIC, — član 200 Inst. Congr. Sacr. 
1936). : 

U pravilu ima se naložiti onomu, ko je 
parnicu izgubio, da naknadi sudbene troš- 
kove onomu ko je u parnici pobijedio 

(Victus vietori iudiciales expensas regula- 
riter reficere tenetur, — can. 1910 CIC). 


Razlog za plaćanje troškova je sama 
činjenica što je stranka izgubila parnicu, 
Ne traži se nikakva mala fides ili krivnja, 
Ko pred sudom traži ili brani svoje pra- 
vo, ne treba da time išta štetuje, zato onaj 
ko izgubi parnicu, ko je objektivno bio 
uzrok parnice i time prouzročenih troš- 
kova, bez obzira na njegovu dobru ili zlu 
nakanu, ima da nadoknadi drugoj strani 
nastale troškove. Usvojen je dakle prin- 
cip causae a ne culpae. Jednako kao u na- 
šem građanskom parničnom postupku 
ovaj princip causae je pravilo, koje imade 
nekoliko izuzetaka odnosno nadopuna 
(can. 1911, 1739, 1851 $ 2, 1928 $ 2). — 
Po našem građanskom zakoniku pravo na 
naknadu štete traži kao preduvjet krivnju, 
— a kako vidimo naknada parničnog troš- 
ka po kan. pravu ne traži krivnje, pa je 
zato ovo samostalna obveza sasvim razli- 
čita od naknade štete po građ. zakoniku. 


Pod sudbenim troškovima se razumije- 
vaju: crkvene i državne takse, posebna 
naplata sudu za uzdržavanje ureda tzv. 
kancelarijski troškovi, pristojbe svjedoka 
i vještaka, nabava priloga, prepisa, pri- 

jevoda, troškovi zastupanja po odvjetni- 
ku i punomoćniku, 

Crkvene takse propisane su u »Pravil- 
niku o naplaćivanju taksa u službenom 
uredovanju samoupravnih ureda, i ustano- 
va katoličke Crkve u Kraljevini Jugosla- 
viji«. Ovaj je Pravilnik na osnovu $-a 27 
st. 2 Finansijskog zakona za god. 1938-39 
propisalo Predsjedništvo biskupskih kon- 
ferencija dne 10 V 1938 (odobren je po 
Ministarstvu pravde i finansija). 


Državne se takse, poslije stupanja na 
snagu ovog Pravilnika, ne plaćaju, osim 
takse za punomoć. . 


Za naplatu odvjetničkog rada morala 
bi, po propisu can 1909 CIC i či. 2383 Instr. 
1936 postojati tarifa, ali ne postoji. 


Pristojbe svjedoka i vještaka sud slo- 
bodno ocjenjuje prema pojedinim prilika- 
ma (can. 1787 & 1, 2; 1805 CIC i čl. 235 
Instr. 1936). 


Iznos »kancelarijskih troškova« duhov- 
nih sudova kod nas nije uređen nikakvom 
tarifom, već se od stranaka zahtijeva pau- 
šalni iznos (500 din, 800 din, 1.000 din i 
više), posebice za svaku sudsku instanci- 
ju, — različito prema vrsti postupka i 
prema imovinskom stanju 'stranaka. — 

Po propisu can. 1909 S 1 a : kod = 
Instr. 1936 svaki bi sud itioreao in ' 
rifu, izrađenu po Biskupskim konferenci- 
jama, ali toga kod nas nema, pa So, nažae 
lost, o tome mogu više puta čuti ogorčeni 
komentari zainteresiranih stranaka. 

Siromaška stranka bi imala biti opro- 
štena ne samo od državnih i crkvenih tak- 
sa i plaćanja nagrade za pravno zastupa- 
nje, nego također i od tih kancelarijskih 
troškova. To propisuje can. 1914—1916 
CIC i čl. 237—240 Instr. 1986, ali u praksi 
kod nekih sudova obustavlja se postupak 
sa gubitkom prava na obnovu nakon iz- 
minuća roka od dvije godine računajući od 
posljednjeg parničnog čina (peremptio, 
can. 1736), ako stranka, makar imala si- 
romaško pravo, ne plati taj paušalni iz- 
nos. S. R. Rota, ukoliko ovakvi slučajevi 
uslijed pravnog lijeka dođu pred nju, do- 
kida ovakav postupak. 

Isto tako bi morala postojati tarifa 
za prijevode spisa. To je važno prigodom 
podnašanja pravnih lijekova na Rotu, ka- 


da se svi spisi imađu prevesti na latinski 


jezik. Do sada se traže od slučaja do slu- 
čaja razni iznosi bez objektivnog mjerila. 
Siromašna stranka bi po propisima imala 
pravo na besplatni prijevod. 

Sud treba brojevno ustanoviti trošak 

koji jedna stranka ima da naknadi drugoj. 
(can. 1913 $ 1 CIC, čl. 236 Instr. 1938). 
To može da bude odmah u presudi, ali 
se može i tako, da se u presudi samo iz- 
rekne dužnost naknade troška, a brojča- 
no se ustanovi poslije u posebnoj odluci. 
(Roberti, De processibus, 1926, IL-1, p. 
277, n. 598; Coronata, De  processibus, 
1933, n. 1431, 1432). 
5) Naši duhovni sudovi izriču u pre- 
sudi samo koja je stranka dužna snositi 
parnične troškove, ali ih brojevno ne obre- 
đuju. Prepušta se da stranke u redovitoj 
građanskoj parnici stave zahtjev za nak- 
nadu parničnog troška. To je stalna sud- 
ska praksa pozivom na odredbe $ 244 Na- 
putka za duhovne sudove od 8 X 1856 i $ 
52 Zakona za ženidbe katolika od 8 X 
1856. (Vidi Dr. Franjo Herman, Novi na- 
putak za sudski postupak u parnicama o 
nevaljanosti braka, Glasnik biskupije bos. 
i srijemske, god. 1936, str. 197). 

Cit. $ 52 propisuje, da građanski sudo- 
vi odlučuju o odšteti koju će krivom pro- 
glašena stranka imati dati nedužnoj stran- 
ci, zatim o uzdržavanju djece i svim pita- 
njima glede imovine, koja nastane iz pro- 
glašenja da brak nije valjan, kao i o bes- 

krivičnom neznanju, ukoliko o njemu za- 
vise kakva građanska prava, — a cit. 8 
244 propisuje, da se imovinski sporovi, 
koji nastanu uslijed presude u bračnim 
parnicama, imadu iznijeti pred građanski 
sud (latinski tekst: Quoad postulationes 
et lites circa bona temporalia versantes, 
quae ex sententia in causa quadam ma- 
trimoniali lata oriuntur, partes ad iudi- 
cium saeculare remiittendae sunt). 


6) Ovakvo tumačenje, po kojem du- 
hovni sudovi na temelju ovih propisa ne 
bi smjeli brojevno dosuditi parnični tro- 
šak, po mom mišljenju jest preširoko i 
nema podloge niti u citiranim zakonskim 
tekstovima niti u ukupnosti pravnih pro- 
pisa o tome. 

Ženidbeni zakon 1856 i Naputak 1856 
izdani su u svrhu provedbe člana X. Kon- 
kordata 1855. Taj član X određuje da u 
nadležnost crkvenih sudova spada spor o 
braku, a sporovi o građanskim posljedica- 
ma braka da spadaju u nadležnost gra- 
đanskih sudova. 

Parnični troškovi nisu nikakve gra- 
đanske posljedice braka, nego su sastavni 
dio samog parničnog postupka. 

Činjenica gubitka parnice sama je po 
sebi odlučna za dužnost naknade parnič- 

nih troškova: time je izražen čisti pro- 
cesualni parnični osnov, koji daljnjeg 
opravdanja niti traži niti nalazi u mate- 
rijalnom pravu (Neumann, Kommentar zu 
den Zivilprozessgesetzen, 1927, I, str. 526). 
Dužnost naknade troškova proističe iz 
procesualnog odnosa i jest javnopravne 
prirode; -—— neovisna je o krivnji onoga 
ko je parnicu izgubio. ( O. Cc. str, 627; — 
tako i rješidba Vrhovnog bečkog suda od 
26 X 1915, Rev. VII 129, GU 7630). 


Stariji nazori su neispravno gledali u 
zahtjevu za naknađu parničnih troškova 


privatno-pravni zahtjev na naknadu pro- 


uzročene štete (Vidi Gschnitzer u Klangu 
T-2, str. 913; — tako i neobjavljena rje- 
šidba Stola sedmorice od 24 X 1935 br. 
Rek 243—1935: »... prizivni sud isprav- 
no uzima, da je duhovnim sudovima odu- 
zeto pravo suđenja o materijalnim pita- 


njima u ženidbenim stvarima, uslijed toga 


da se imađu primijeniti propisi općeg gra- 
danskog zakona o naknadi štete i onda 
kada su u pitanju troškovi postupka u 
ženidbenim stvarima«).. 


Vjerojatno je, da su se duhovni sudovi 


oslanjali također i na ovo prijašnje teo- 
retsko stajalište. 

Uvodna rješidba Stola sedmorice osla- 
nja se na noviju pravnu književnost i ju- 
dikaturu. 

7) Duhovni ženidbeni sudovi su ovla- 
šteni da donesu odluku o parničnim troš- 
kovima i da stranci, koja je podlegla u 
parnici, nalože da ima platiti protustranci 
brojevno označeni iznos tih troškova. Ova- 
kva izreka presude ima za građansko po- 
dručje istu važnost kao i izreka iste pre- 
sude o glavnom spornom pitanju, jer se 
takvo ovlaštenje duhovnih sudova nalazi 
u postupovnim propisima, a nema nika- 
kvih državnih propisa koji bi u pitanju 
parničnog troška sadržavali kakvo ogra- 
.ničenje kanonskog procesnog prava. 

8) Iz svega ovoga izvire sada novo 
nastalo pitanje, kako se onda može utje- 
rati dosuđeni parnični trošak. 

Duhovne vlasti nemaju nikakvog ovla- 
štenja da u vlastitom djelokrugu po svo- 
jim organima provađaju ovrhu bilo ma 
pokretnine bilo na nekretnine. Duhovni 
sud ima u vlastitom djelokrugu samo jed- 
nu zakonsku mogućnost, a ta je osigura- 
nje parničnih troškova u početku ili te- 
čajem parnice (can. 1909 $ 2, 1631 CIC). 

Sa gledišta države, duhovni ženidbeni 
sudovi vrše ovu funkciju sa važenjem za 

državno područje na temelju delegacije 
koju im je država dala, da sude umjesto 
redovnih državnih sudova. 


To dolazi do izražaja u ovim državnim 
propisima: 1) čl. X Konkordata 1855, koji 
doduše više nigdje ne vrijedi kao među- 
narodni ugovor, ali vrijedi kao domaći za- 
kon u Hrvatskoj i Slavoniji, 2) $ 42 Zako- 
na za ženidbe katolika od 8 X 1856, — 
3) $ 43 istog zakona, — 4) $ 95 Naputka 
za duhovne sudove od 8 X 1856, — 5) 
član III Carskog patenta od 29 XI 1852 
(uvodni zakon za Opći građanski zako- 
nik), — 6) član II Carskog patenta od 
16 II 1853 (uvodni zakon za Građanski 
sudovnik), — 7) $ 1 Zakona o uređenju 
redovnih sudova za kraljevinu Jugoslavi- 
ju od 18 I 1929, — 8) član 6, st. I, Uvod- 
nog zakona za Građanski parnični postu- 
pak od 9 VII 1930, — 9) $ 46, br. 2 Gra- 
đanskog parničnog postupka od 13 VII 
1929. 

Uslijed toga pravomoćna i izvršiva 
presuda ovakvog delegovanog suda mora 
za državno područje da ima punu izvrši- 
vost na jednaki način kao što i pravomoć- 
na i izvršiva presuda redovnog državnog 
suda, — i to kako glede glavne stvari tako 


i glede parničnog troška. 

' U smislu $-a 105 Zus građanski sudo- 
vi, koji su nadležni za izvršenje, dužni su 
izvršiti pravomoćnu i izvršivu presudu 
odnosno odluku duhovnog ženidbenog su- 
da (vidi Eisner, Bračno pravo, str. 26 kod 
opaske broj 27). 

Presude i odluke ženidbenog suda u 
pitanju parničnog troška jesu izvršni na- 
slov u smislu $-a 2 broj 9 Ip. 


